armvectores/hy_wikipedia_2023 huggingface dataset:
Նոր ընդհանուր կատալոգ

Նոր ընդհանուր կատալոգ, ընդունված նշանակումը՝ NGC (անգլ. New General Catalogue), մշուշային օբյեկտների աստղագիտական ցուցակ։ 1888 թ. հրատարակել է Ջոն Դրեյերը։ Կատալոգը զգալիորեն լայնածավալ էր՝ ընդգրկում էր 7840 մշուշային օբյեկտ։ Դրեյերն այն անվանեց միգամածությունների և կույտերի նոր ընդհանուր կատալոգ։ Այժմ այս կատալոգից սովորաբար օգտվում են մշուշային օբյեկտները նշանակելու համար։ Օրինակ՝ Դրեյերի կատալոգում 5139 համարը կրող օբյեկտը (տվյալ դեպքում՝ Կենտավրոսի համաստեղության մեջ գտնվող գնդաձև աստղակույտը) նշանակվում է NGC 5139։ 1894 և 1908 թթ. Դրեյերը հրատարակեց իր կատալոգի լրացումները՝ ընդամենը 5386 (1520 օբյեկտ՝ առաջին կատալոգում և 3866 օբյեկտ երկրորդ կատալոգում) մշուշային օբյեկտներ պարունակող այսպես կոչված ինդեքս-կատալոգներ (անգլ. Index Catalogue), որտեղ օբյեկտը նշանակվում է IC։ Հարավային կիսագնդի օբյեկտները ավելի թերի են ներկայացված կատալոգում, սակայն շատերը դիտվել են Ջոն Հերշելի և Ջեյմս Դյունլոպի կողմից։ Նոր ընդհանուր կատալոգում շատ սխալներ կային, որոնք հիմնականում վերացվեցին 1973 թ. հրապարակված Վերանայված նոր ընդհանուր կատալոգում (RNGC, անգլ. Revised New General Catalogue) և 1988 թ. հրապարակված NGC2000.0 կատալոգում։


== Աղբյուրներ ==
Աղեկյան Թադևոս, Աստղեր, Գալակտիկաներ, Մետագալակտիկա, Երևան, Հայաստան, 1971։
Վլյորա Չիտակու

Վլյորա Չիտակու (ալբ․՝ Vlora Çitaku, հոկտեմբերի 10, 1980(1980-10-10), Կոսովո), կոսովացի քաղաքական գործիչ և դիվանագետ։ 2015 թվականի օգոստոսից ԱՄՆ-ում եղել է Կոսովոյի Հանրապետության դեսպան։ Նախկինում նա զբաղեցրել Է Նյու Յորքում Կոսովոյի Հանրապետության գլխավոր հյուպատոսի պաշտոնը։
Մինչ դիվանագիտական կորպուսում աշխատանքը սկսելը Վլյորա Չիտակուն զբաղեցրել է Եվրոպական ինտեգրման նախարարի պաշտոնը 2011 թվականի փետրվարից մինչև 2014 թվականի սեպտեմբեր։ Նա իրեն դրսևորել է որպես երկրի ամենահաջողակ նախարար այդ ժամանակահատվածում։ Չիտակուն հրաժարվել է Կոսովոյի վեհաժողովի պաշտոնից, որպեսզի ստանա կառավարական պաշտոն։


== Կարիերա ==
Կոսովոյի հակամարտության սկզբում, լինելով դեռ դեռահաս, Վլյորա Չիտակուն թարգմանչի և ստրինգերի դեր է խաղացել արևմտյան առաջատար լրատվական գործակալությունների համար։ Այնուհետև նա ստիպված է եղել փախստական դառնալ Կոսովոյի պատերազմի ընթացքում։ 1999 թվականից Չիտակուն զբաղվել է քաղաքական գործունեությամբ։ Սկզբում նա դարձել է Կոսովոյի ազատագրման բանակի ներկայացուցիչը։ Չիտակուն երկու անգամ ընտրվել Է Կոսովոյի վեհաժողովում։
2010 թվականի հոկտեմբերի 18-ից մինչև 2011 թվականի փետրվարի 22-ը Ֆլորա Չիտակուն նույնպես կատարել Է Կոսովոյի Հանրապետության արտաքին գործերի նախարարի պարտականությունները։


== Ծանոթագրություններ ==


== Արտաքին հղումներ ==
Վլյորա Չիտակուն Թվիթթերում
Kosovo Assembly Profile
Զառիվար (լեռ)

Զառիվար, լեռնագագաթ Հայաստանի Գեղարքունիքի մարզի և Ադրբեջանի սահմանագլխին, Միափորի լեռներում, Թևգետի ձախափնյակում, Ճամբարակ քաղաքից 4 կմ հյուսիս–արևելք։ Բարձրությունը 2263 մ է։


== Ծանոթագրություններ ==
Բոբրիցկայա Բոլյարկա

Բոբրիցկայա Բոլյարկա (ուկրաիներեն՝ Бобрицька Болярка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Բոբրիցկայա Բոլյարկա գյուղում բնակվում էր 44 մարդ։ Բնակավայրը զբաղեցնում է 0,477 կմ² տարածք։ Բնակչության խտությունը կազմում էր 92,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Take Over The Moon

Take Over The Moon, չինական WayV խմբի երկրորդ մինի ալբոմը։ Ալբոմը թողարկվել է 2019 թվականի հոկտեմբերի 29-ին։ Այն բաղկացած է վեց երգերից, որորնցից «Moonwalk»-ը առաջատար սինգլն է։


== Նախադրյալներ ==
Խումբը թողարկել է ալբոմի շապիկն ու ֆոտո թիզերները։ Լուսանկարում պատկերված են լուսնի տարբեր փուլեր պատկերող մասնակիցները։


== Ստեղծագործություններ ==
«Moonwalk» երգը մտնում է ալբոմի մեջ, որը ներառում է նաև հինգ այլ երգեր, որոնք տարբերվում են «Love Talk»-ի գայթակղությունից մինչև «We Go nanana»-ի բարձրացրած նոր ռիթմ։ Այլընտրանքային R&B «King of Hearts» և «Face to Face» թարմ բալադը բաժանված են խմբի ռեփերների և վոկալիստների, ՎինՎինի, Լուկասի, Հենդերիի և ՅանՅանի և Կունի, Թենի և Սյաոցզյունի միջև։


== Պրոմոուշեն ==
WayV խմբի ալբոմի համար առաջին շոուքեյսն տեղի է ունեցել Music Champion երաժշտական շոուի ժամանակ հոկտեմբերի 30-ին, որտեղ նրանք կատարել են «Moonwalk» երգը։


== Երաժշտական տեսահոլովակ ==


=== «Moonwalk» ===
Երաժշտական տեսահոլովակը թողարկվել է 2019 թվականի հոկտեմբերի 29-ին։ Խմբի կատարումը համապատասխանում է երգի վերնագրին, և երաժշտական տեսահոլովակը ցույց է տալիս, թե ինչպես են WayV խմբի մասնակիցները լուսաբանում բարձր ինտենսիվությամբ խորեոգրաֆիա, երբ նրանք հասնում են իրենց վերջնական նպատակակետին։


=== «Love Talk» ===
Երգի անգլերեն տարբերակի երաժշտական տեսահոլովակը թողարկվել է 2019 թվականի նոյեմբերի 5-ին։


== Երգացանկ ==


== Հիթ-շքերթներ ==


== Ծանոթագրություններ ==
Տանգենսոիդ

Տանգենսոիդ, (տանգենս և հունարեն՝ τρόπος— կերպ, տեսք), հարթ կոր, որը պատկերում է տանգենս ֆունկցիայի փոփոխությունները՝ կախված նրա արգումենտի (անկյան) փոփոխություններից։ y—tgx ֆունկցիայի գրաֆիկը տանգենսոիդ կազմված է անվերջ թվով առանձին համընկնելի կորերից, որոնք մեկը մյուսից ստացվում են Ox, առանցքով 
  
    
      
        π
         
      
    
    {\displaystyle \pi ~}
   բազմապատիկ մեծությամբ տեղաշարժելով։ Տանգենսոիդ Ox, առանցքը հատում է ±
  
    
      
        π
         
      
    
    {\displaystyle \pi ~}
  n (կամ ±180°n) կետերում, ո=0, 1,2,․․․։
Ծիծաղ և վիշտ Սպիտակ ծովում

«Ծիծաղ և վիշտ Սպիտակ ծովում», 1988 թվականի նկարված մուլտիպլիկացիոն ֆիլմերի ժողովածու, որ մոնտաժել է ռեժիսոր Լեոնիդ Նոսիրևն իր կարճամետրաժ մուլտֆիլմերից, որոնք 1977 թվականից թողարկվել են առանձին-առանձին` «Դուր չի գալիս, մի լսեք», «Կախարդական մատանի», «Հրեշտակապետական նովելներ» և «Պոմորական եղելություն»։ Բոլոր մուլտֆիլմեր-նովելները միավորվում են մի կերպարով` պատմող Սանյա պապով, ում հնչյունավորել է Եվգենի Լեոնովը։


== Նովելներ ==
Ժողովածուում ընդգրկվել են Բորիս Շերգինի և Ստեպանա Պիսախովի հետևյալ հեքիաթների էկրանավորումները․


== Նկարահանող խումբ ==
Սցենարի հեղինակներ՝ Յուրի Կովալ, Լեոնիդ Նոսիրև, Հենրիխ Սապգիր
Բեմադրող նկարիչ՝ Վերա Կուդրյավցևա-Ենգալիչևա
Օպերատորներ՝ Նատալյա Միխայլովա, Ալեքսանդր Չեխովսկի, Քաբուլ Ռասուլով, Բորիս Կոտով
Հնչյունային օպերատորներ՝ Վլադիմիր Կուտուզով, Բորիս Ֆիլչիկով, Ելենա Կունակովա
Վոկալային դերերգերի կատարող՝ Զինաիդա Պոպովա
Կոմպոզիտոր՝ Եվգենի Բոտյարով


=== Դերերը հնչյունավորել են ===
Եվգենի Լեոնով՝ Սենյա Մալինա, պատմող
Յուրի Վոլինցև՝ Իվան / ծերունի ունկնդիր
Բորիս Նովիկով՝ տղամարդ
Մարիա Վինոգրադովա՝ Իվանի մայրը / կատու Մաշա
Կլարա Ռումյանովա՝ Ժուժա շունը
Անատոլի Բարանցև՝ Ցար / Պերեպիլիխայի ամուսինը
Կիրա Սմիրնովա՝ թագուհի Մարեմյանա / Պերեպիլիխա
Տատյանա Բասիլևա — արքայադուստր Ուլյանկ
Աննա Կամենկովա՝ Սկարապեյա օձը
Սեմյոն Սամոդուր՝ ունկնդիր / արջ / չաստուսկայի կատարում


== Գնահատականներ ==

— Լարիսա Մալյուկովա «СВЕРХкино», էջ 291


== Տես նաև ==
«Մարտինկո» – Բորիս Շեգինի հեքիաթի մոտիվներով համանուն մուլտֆիլմը


== Ծանոթագրություններ ==


== Արտաքին հղումներ ==
Ծիծաղ և վիշտ Սպիտակ ծովում մուլտֆիլմը «Անիմատոր.ռու» կայքում
«Ծիծաղ և վիշտ Սպիտակ ծովում» «Հայրենական կինոյի հանրագիտարան» կայքում
Խոսակցություն Լեոնիդ Բիկտորի Նոսիրևի հետ մուլտիպլիկացիայի մասին և ոչ միայն
Լեոնիդ Նոսիրեվ․ Չեմ ուզում դիտողներին «ծամոն» առաջարկել
Ծիծաղ և վիշտ Սպիտակ ծովում — myltik.ru
Ռոնշեր (Էնայի գավառ)

Ռոնշեր  (ֆր.՝ Ronchères), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Շատո Տերրի։
Համայնքի INSEE կոդը՝ 02655:


== Բնակչություն ==
2010 թվականի տվյալներով՝ համայնքի բնակչությունը կազմում է 130 մարդ։ 


== Տնտեսություն ==
2010 թվականին համայնքի 82 աշխատունակ (15-64 տարեկան) բնակիչներից 56-ը տնտեսապես ակտիվ էին, 26-ը՝ ոչ ակտիվ (ակտիվության ցուցանիշը կազմել է 68,3%, 1999 թվականին եղել է 63,8%)։ 56 տնտեսապես ակտիվ բնակիչներից աշխատում էին 48-ը (24 տղամարդ և 24 կին), գործազուրկ էին 8 մարդ (3 տղամարդ և 5 կին)։ 26 տնտեսապես ոչ ակտիվ բնակիչներից 5 ը եղել են աշակերտներ կամ ուսանողներ, 13-ը՝ թոշակառուներ, 8-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ռոնշեր (ֆր.)
Ռեսլմանիա 31

«Ռեսլմանիա 31» (անգլ.՝ WrestleMania 31), «WWE» կազմակերպության 31-րդ ամենամյա «Ռեսլմանիա» պրոֆեսիոնալ ըմբշամարտի փեյ-փեր-վյու իրադարձություն։ Անցկացվել է 2015 թվականիի մարտի 29-ին՝ Սանտա Կլարայի «Լիվայս սթեդիում» ամերիկյան ֆուտբոլի մարզադաշտում։ Հանդիսանում է Սան Ֆրանցիսկոյի ծովածոցի շրջանում երբևէ անցկացված առաջին ռեսլմանիան։
Հիմնական շոուի մարտացանկում անկցավել են յոթ պաշտոնական մենամարտեր, ինչպես նաև երկու հանդիպումներ՝ նախաշոուի շրջանակներում։ Գլխավոր իրադարձության շրջանակներում Սեթ Ռոլինսն օգտվելով «Փողը բանկում» պայմանագրով նախատեսված լծակից, մուտք գործեց Բրոք Լեզնարի և Ռոման Ռեյնսի միջև ընթացող մարտ, և արդեն եռակողմանի մարտի արդյունքում նվաճեց WWE աշխարհի ծանրքաշային չեմպիոնական տիտղոսը։ Շոուի շրջանակներում անցկացված նշանակալի իրադարձություններից էր նաև «WCW»-ի նախկին վետերան Սթինգի ռինգային նորամուտը «WWE»-ում։
76 976 հանդիսատեսով շոուն նոր ռեկորդ սահմանեց «Լիվայս սթեդիում» մարզադաշտի հաճախելիության մեջ (նախորդին գերազանցելով 6177 միավորով)։ Շոուն նաև ռեկորդային եղավ վաճառքի ծավալներով՝ հասնելով 12,6 միլիոն ԱՄՆ դոլարի՝ քննադատների և սատարողների շրջանում արժանանալով բարձր գնահատականների։


== Արդյունքներ ==


== Ծանոթագրություններ ==


== Արտաքին հղումներ ==
Ռեսլմանիայի պաշտոնական կայքը(անգլ.)
WWE պաշտոնական կայք(անգլ.)
Իստր

Իստր (ֆր.՝ Istres), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 42603 մարդ, բնակչության խտությունը` 374.60 մարդ/կմ²։ Բնակավայրը զբաղեցնում է 113.73 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մարսել քաղաքից` 40 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 28821 աշխատունակ (15-64 տարեկան)  բնակիչ, որոնցից ակտիվ էին 20727-ը, իսկ ոչ ակտիվները` 8094։ Ակտիվության ցուցանիշը կազմում է 71,9 %։ 20727 աշխատունակ մարդկանցից աշխատել է 18179 անձ (9923 տղամարդ և 8256 կին)։ Գործազուրկ են եղել 2548 անձ (1007 տղամարդ և 1541 կին)։ 8094 անաշխատունակներից 2470-ը եղել են աշակերտներ կամ ուսանողներ, 2673-ը` թոշակառուներ, իսկ 2951-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նիրեմբերգիա

Նիրեմբերգիա (լատ.՝ Nierembergia), պատկանում է մորմազգիների ընտանիքին։ Հայրենիքը արևադարձային, մերձարևադարձային Ամերիկան է՝ Արգենտինան։


== Օգտագործում ==
Օգտագործվում է եզրագծերում, ղևանդներում, խառը ղևանդներում, ծաղկաթմբերում և այլ ձևավորումներում։


== Բազմացում ==
Նիրեմբերգիան սովորաբար բազմանում է սերմերով, սակայն հնարավոր է բազմացնել նաև կտորներով, որի համար որպես մայրաիկ կարելի է օգտագործել ջերմատնում պահվող բույսերը։


== Մշակում ==
Ցանկը կատարում են ջերմատներում՝ ցանկարկղերի մեջ, փետրվարի առաջին տասնօրյակում։ Սերմերը ծլում են 2-3 շաբաթվա ընթացքում։ Նախասածիլման համար նախօրոք պատրաստած հողախառնուրդին պետք է ավելացնել քիչ քանակությամբ կավահող, որպեսզի գրունտում տնկելիս հողագնդիկը արմատների վրայից չթափվի։ Տնկումը պետք է կատարել արևոտ տեղերում և միջբուսային տարածությունը թողնել 15 սմ։ Սերմերը հասունանում են պարբերաբար, այդ պատճառով սերմնահավաքը պետք է կատարել հաճախակի, հակառակ դեպքում սերմնատուփիկները կբացվեն ու սերմերը կթափվեն։ Աշնան վերջին սերմերը պետք է հանել ու փոխադրել ջերմատուն, չորացնել ու մնացած սերմերը հավաքել։


== Տեսակներ ==
Նիրեմբերգիան բազմամյա բույս է նրա լավ տեսակներից կարելի է թվել երկուսը. N.Hipomanika coerolea-ն՝ կապույտ երկնագույն ծաղիկներով և N.frutescans Dus. var. atrovolaceae Hort.-ը՝ բաց մանուշակագույն ծաղիկներով։ Երևանում մշակվում է երկրորդ տեսակը, որը տեղի պայմաններում վատ է ձմեռում, այդ պատճառով օգտագործվում է որպես միամյա։ Բույսի բարձրությունը հասնում է մինչև 20 սմ։

Nierembergia andina
Nierembergia angustifolia
Nierembergia anomala
Nierenbergia frutenscens
Nierembergia rivularis
Nierembergia scoparia


== Պատկերասրահ ==

		
		
		
		


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան
Ռաննակյուլա (գյուղ, Ռինգու շրջան)

Անվան այլ կիրառումների համար տե՛ս՝ ՌաննակյուլաՌաննակյուլա (էստ․՝ Rannaküla), գյուղ Էստոնիայի Տարտումաա նահանգի Ռինգու շրջանում։
2011 թվականի տվյալներով գյուղում բնակվում էր 45 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մրգանուշի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Մրգանուշ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ստավր Սակով

Ստավր Սակով (1846, Օսմանյան կայսրություն - 1921), ռուս մանկավարժ, արևելագետ և բժիշկ։
Ծնվել է 1846 թվականին Օսմանյան Ունիե քաղաքում ՝ հունական ընտանիքում, եղել է թուրք հպատակ։ Ռուսաստանում նրա հայտնվելը Լիպեցկի հետազոտող Ս. Յու. Կովալյովը կապում է 1853-1856 թվականների Ղրիմի պատերազմի հանգամանքների հետ։
1868 թվականին ավարտել է Կերչի Ալեքսանդրյան վարժարանը, 1869 թվականին՝ Արևելյան լեզուների Լազարյան ինստիտուտի հատուկ դասարանները։ 1869 թվականին ստացել է ռուսական հպատակություն։
1870 թվականի նոյեմբերից եղել է Լազարյան ճեմարանի հսկիչը, իսկ 1871 թվականի սեպտեմբերից սկսել է թուրքերենի պարապմունքներ անց կացնել  հատուկ դասարաններում (ընդմիջումներով մինչև 1908 թվականը)։
1875 թվականի օգոստոսին ընդունվել է Մոսկվայի համալսարանի բժշկական ֆակուլտետ, որն ավարտել է 1879 թվականի մայիսին՝  շրջանի բժշկի կոչումով։
1877-1878 թվականներին որպես բանակային բժիշկ մասնակցել է ռուս - թուրքական պատերազմին ՝ գեներալ Ա. Ա. Տեր-Ղուկասովի Էրիվանի ջոկատում։
1879 թվականին աշխատել է որպես շրջանի բժիշկ, իսկ հոկտեմբերից 1879 թվականից մինչև 1883 թվականը մարտը եղել է Շերեմետևոյի հիվանդանոցում գերշտատ բժիշկ և որոշ ժամանակ բժիշկ է եղել Մոսկվայի վերականգնողական տանը
Շարունակելով աշխատել որպես բժիշկ՝ 1885 թվականի մարտին նա նշանակվել է Լազարյան ինստիտուտի  պրոֆեսորի պաշտոնում, եղել է Վ. Ա. Գորդլևսկու ուսուցիչը։ Միաժամանակ, մի քանի տարվա ընթացքում (հավաստի է, որ մինչև 1914 թվականը) կատարել է Մոսկվայում Հունաստանի պատվավոր հյուպատոսի պարտականությունները։
1888 թվականին Մոսկվայում նա ամուսնացավ բնիկ Լիպեցկից Աննա Նիկոլաևնա Ֆեդցովայի հետ։ Նրանք ունեցան երկու որդի՝  Նիկոլայը և Ալեքսանդրը, որոնք երկուսն էլ դարձան օդաչուներ։ 1890-ական թվականներին Սակովների ընտանիքը ապրում էր Մոսկվայում, սակայն ամռանը գալիս էր Լիպեցկ, ապրում էր Դվորյանսկայա փողոցում (այժմ Լենինի փող.) կամ մի փոքր կալվածքում։ Ս. Ե. Սակովը Լիպեցկում աշխատել է  հանքային ջրերի առողջարանում։
1901 թվականին նա թողել է դասախոսական գործունեությունը և ընտանիքի հետ տեղափոխվել Լիպեցկ, որտեղ բացել է բժշկական կլինիկա։ 1902 թվականին Սակովների ընտանիքը ստացել է Տամբովի նահանգի ազնվականության տիտղոսը։ 1908 թվականի հոկտեմբերին Սակովն ընտրվել է Արևելյան լեզուների Լազարյան ինստիտուտի պատվավոր անդամ։
1891 թվականի հոկտեմբերից Սակովը Մոսկվայի հնագիտական ընկերության թղթակից-անդամ էր։ 1898 թվականի հունվարից՝ արևելյան հանձնաժողովի ընկերության հիմնադիրներից մեկը։ Մասնակցել է Արևելյան հուշարձանների և արձանագրությունների ուսումնասիրությանը, եղել է այն հանձնաժողովի կազմում, որին հանձնարարվել է գրել Կոստանդնուպոլսի Ռուսական հնագիտական ինստիտուտի կանոնադրությունը։


== Ծանոթագրություններ ==


== Գրականություն ==
Волков В. А., Куликова М. В., Логинов В. С., ISBN 5-8037-0164-5։
Նեկսիկան

Նեկսիկան (ռուս.՝ Нексикан), գյուղ Ռուսաստանի Մագադանի մարզի Սուսմանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարտիզանսկ

Պարտիզանսկ (ռուս.՝ Партизанск), քաղաք Ռուսաստանի Պրիմորիեի երկրամասի Պարտիզանսկի քաղաքային օկրուգի կազմում։
Բնակչությունը 2011 թվականին գրանցված տվյալներով կազմում էր 38562 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պաստրենգո

Պաստրենգո (իտալերեն՝ Pastrengo), կոմունա Իտալիայում՝ Վենետո մարզի Վերոնա գավառում։ Բնակչությունը կազմում է 2362 մարդ։ Խտությունը կազմում է 295 մարդ/կմ²։ Զբաղեցնում է 8,96 կմ² տարածք։ Սահմանակից է Բարդոլինո, Բուսոլենգո, Կավայոն Վերոնեզե, Լաձիզե, Պեսկանտինա, Սանտ'Ամբրոջո դի Վալպոլիչելա համայնքներին։ Փոստային ինդեքս՝ 37010։ Հեռախոսային կոդ՝ 045։  
Բնակավայրի հովանավորն է համարվում Սան Գաետանո դի Թիենը։ Տոնը նշվում է ամեն տարի օգոստոսի 7-ին։


== Ժողովրդագրություն ==
Բնակչության թվաքանակի փոփոխությունները.


== Պատմություն ==
1848 թվականի ապրիլի 30-ին Պաստրենգոյի մատույցներում տեղի է ունեցել Իտալիայի անկախության առաջին պատերազմի ճակատամարտերից մեկը (ավստրիացիների և պիեմոնտցիների զորքերի միջև), որը ռազմի պատմության մեջ է մտել «Պաստրենգոյի ճակատամարտ» անվանումով։


== Պատկերասրահ ==

		


== Ծանոթագրություններ ==
Ստարոիխսանովո

Ստարոիխսանովո (ռուս.՝ Староихсаново, բաշկիրերեն՝ Иҫке Ихсан), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 202 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեաս (Սուշեհիրի գավառ)

Անդրեաս, քաղաք (ավան, գյուղ, գյուղաքաղաք) պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Սուշեհիրի գավառակում։ Գտնվում էր Շապին Գարահիսար քաղաքից հարավ-արևմուտք, Երզնկա-Սեբաստիա գլխավոր ճանապարհի վրա, Աշխարօվա հովտի արևմտյան ծայրամասում։ Հանդիսանում էր Սուշեհիր գավառակի կենտրոն։


== Աշխարհագրություն ==
Քաղաքով անցնում է Էնդերես գետը։ Ունի բերքառատ հող։ Քաղաքը թաղված էր նշենիների, կեռասենիների, ծիրանի ու ընկուզենու այգիների մեջ։ Ուներ գեղատեսիլ ջրվեժներ, առուներ և աղբյուրներ։


== Կլիմա ==
Ունի մեղմ կլիմա։


== Պատմություն ==
Քաղաքը նույնացնում են մ.թ.ա. 60-ական թվականներին Պոմպեոսի կողմից հիմնադրված Նիկոպոլիս քաղաքի հետ։
1895 թվականին թուրքերը այրել են եկեղեցիները, դպրոցները, որտեղ պատսպարված հայ բնակիչներչը կոտորվել են։
1910-ական թվականներին քաղաքը Սուշեհիր կամ Էնդերես գավառի կենտրոնն էր։
1915-1918 թվականների Մեծ եղեռնի ժամանակ տեղի ունեցավ հայ բնակչության զանգվածային ջարդ։ Շատ քչերին հաջողվեց փրկվել և գաղթել օտար երկրներ։ 1915 թվականին բնակիչների փոքր խմբեր ամրացավ Կոմնենոսների ժամանակից մնացած հին Արդանսեղ բերդում և հերոսաբար կռվեցին թուրք ջարդարարների դեմ։


== Բնակչություն ==
1915 թվականի նախօրյակին հայերի թիվը հասնում էր 5000-6000 մարդու։


== Տնտեսություն ==
Բնակչության հիմնական զբաղմունքը անասնապահություն, այգեգործություն, բանջարաբուծություն,  արհեստագործությունն  ու աևտուրն էր։


== Պատմամշակութային կառույցներ ==
Անդրեասն ուներ Ս. Աստվածածին, Ս. Սարգիս և այլ հայկական եկեղեցիներ։ Հիշատակված առաջին երկու եկեղեցիներից մեկը կառուցված է 595 թվականին։ Քաղաքում է գտնվում Արդանսեղ բերդը։ Բնակավայրում և նրա շրջակայքում կան նաև այլ հին կառույցների ավերակներ։


== Կրթություն ==
Քաղաքն ուներ հայկական երկու վարժարան, որտեղ սովորում էին 270 սաներ, և մի մանկապարտեզ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գալմերսգարթեն

Գալմերսգարթեն  (գերմ.՝ Gallmersgarten), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 784 մարդ (2010 թվականի դեկտեմբերի 31-ի տվյալներով)։ Տարածքը 15.17 կմ² է։ Պաշտոնական կոդը՝  09 5 75 124։


== Ծանոթագրություններ ==


== Արտաքին հղումներ ==
Պաշտոնական կայք
Ռոկասպինալվետի

Ռոկասպինալվետի (իտալերեն՝  Roccaspinalveti), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 1671 մարդ։ Խտությունը՝ 52 մարդ/կմ²։ Տարածքը՝ 32 կմ²։ Փոստային ինդեքս 66050։ Հեռախոսային կոդ՝ (+39) 0873։
Կոմունայի հովանավորներն են՝ Հռոմի պապ Սուրբ Պիոս 1-ինը, տոնակատարությունը հուլիսի 11-ին և Սուրբ Ֆիլոմենան։


== Ծանոթագրություններ ==
(69) Հեսպերիա

(69) Հեսպերիա (անգլ.՝ Hesperia), աստերոիդ աստերոիդների հիմնական գոտում։ Հայտնաբերվել է 1861 թվականի ապրիլի 26-ին Ջովանի Սկիապարելլիի կողմից Միլանում։
Միջին հեռավորությունը Արեգակից կազմում է 2,976686 ա. մ., առավելագույնը մոտենում է 2,4715 ա. մ. հեռավորության վրա և հեռանում 3,4819 ա. մ., իսկ Երկրի ուղեծրին Հեսպերիա աստերոիդը նվազագույնը մոտենում է 1,5047 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1875,85 երկրային օրվա ընթացքում, իր ուղեծրով շարժվելով միջինում 0,191913 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,58° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Հեսպերիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մյուլհաուզեն (Վերին Պֆալց)

Մյուլհաուզեն (գերմ.՝ Mühlhausen), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 4616 մարդ (2010 թվականի դեկտեմբերի 31-ի տվյալներով)։ Տարածքը 36,96 կմ² է։ Պաշտոնական կոդը՝ 09 3 73 112։


== Ծանոթագրություններ ==


== Արտաքին հղումներ ==
Պաշտոնական կայք
Մալայա Վոլչյա

Մալայա Վոլչյա (ուկրաիներեն՝ Мала Вовча), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1685 թվականին։
2001 թվականի տվյալներով Մալայա Վոլչյա գյուղում բնակվում էր 563 մարդ։ Բնակավայրը զբաղեցնում է 0,239 կմ² տարածք։ Բնակչության խտությունը կազմում էր 2355,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3524) Շուլց

(3524) Շուլց (անգլ.՝ Schulz), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,613886 ա. մ., առավելագույնը մոտենում է 2,2768 ա. մ. հեռավորության վրա և հեռանում 2,951 ա. մ.։ Արեգակի շուրջ մեկ ամբողջական պտույտ է կատարում 1543,58 երկրային օրվա ընթացքում, իր ուղեծրով շարժվելով միջինում 0,233224 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3524) Շուլց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆլանյակ

Ֆլանյակ (ֆր.՝ Flagnac), համայնք Ֆրանսիայի Օկսիտանիա մարզի Ավերոն գավառում:
Բնակչությունը 2008 թվականի դրությամբ կազմում է 942 մարդ, բնակչության խտությունը` 72.85 մարդ/կմ²: Բնակավայրը զբաղեցնում է 12.93 կմ² տարածք:


== Աշխարհագրություն ==
Գտնվում է Փարիզ քաղաքից 480 կմ հարավ, Թուլուզ քաղաքից` 130 կմ հյուսիս-արևելք, Ռոդեզ քաղաքից` 39 կմ հյուսիս-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 570 աշխատունակ (15-64 տարեկան)  բնակիչ, որոնցից ակտիվ էին 380-ը, իսկ ոչ ակտիվները` 190: Ակտիվության ցուցանիշը կազմում է 66,7 %: 380 աշխատունակ մարդկանցից աշխատել է 369 անձ (196 տղամարդ և 173 կին): Գործազուրկ են եղել 11 անձ (6 տղամարդ և 5 կին): 190 անաշխատունակներից 39-ը եղել են աշակերտներ կամ ուսանողներ, 103-ը` թոշակառուներ, իսկ 48-ը չեն աշխատել տարբեր պատճառներով:


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆուտբոլի Անգլիայի գավաթ 1919-20

Ֆուտբոլի Անգլիայի գավաթ 1919-20 (անգլ.՝ 1919-20 FA Cup), Ֆուտբոլի Անգլիայի գավաթի 45-րդ խաղարկությունն է, որում հաղթեց «Աստոն Վիլլա» ֆուտբոլային ակումբը։


== Եզրափակիչ ==
Քյոսե

Անվան այլ կիրառումների համար տե՛ս՝ Քյոսա (այլ կիրառումներ)Քյոսա, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Քվեբեկի գեղարվեստի ազգային թանգարան

Քվեբեկի գեղարվեստի ազգային թանգարան (ֆր.՝ Musée national des beaux-arts du Québec), թանգարան Կանադայի Քվեբեկ նահանգի Քվեբեկ քաղաքում, որը ներառում է Քվեբեկում քվեբեկցի արվեստագետների ստեղծած ավելի քան 25000 աշխատանքներ, որոնցից մի քանիսը թվագրվում են 18-րդ դար։ 1987 թվականին թանգարանի շենքում ներառված է նաև գրադարան։ Թանգարանը տեղակայված է Աբրահամ հովտի Բաթերֆիլդ այգում։


== Պատմություն ==
Թանգարանը հիմնադրվել է 1933 թվականին։ Ի սկզբանե հայտնի էր որպես  «Քվեբեկ նահանգի թանգարան», 1961 թվականից՝ որպես «Քվեբեկի թանգարան», 2002 թվականին Բեռնար Լանդրիի կառավարության կողմից ստացել է ներկայիս անվանումը։ Թանգարանը բաղկացած է երեք տաղավարներից, յուրաքանչյուրն առանձին շենքում։ Դրանցից մեկը Քվեբեկ քաղաքի 19-րդ դարում կառուցված հին բանտի շենքում է, իսկ ներքին հարդարանքները ժամանակաշրջանի անազատության ժամանակակից վկաներ են։ 1995 թվականից թանգարանը ֆինանսական աջակցություն է ստանում La Fondation du Musée հիմնադրամից։ Շենքերն իրար  միացված են ստորգետնյա թունելներով։


== Մասնաճյուղեր ==
Թանգարանը փոխկապակցված է  Կանադայի թանգարանների ասոցիացիայի,  Կանադական ժառանգության տեղեկատվական ցանցի և Կանադայի վիրտուալ թանգարանի հետ։


== Ցուցադրություններ ==
1965 թվականին Թութանհամոնի գանձերը, Կահիրեի եգիպտական թանգարանից (105000 այցելու)
1986 թվականին Ֆրանսիական իմպրեսիոնիստներն ու ռուսական պոստիմպրեսիոնիստները Պուշկինի անվան կերպարվեստի թանգարանից և  Էրմիտաժից (135000 այցելու)
1998 թվականին Ռոդենը Քվեբեկում, Ռոդենի թանգարանից (524000 այցելու)
2008 թվականին Լուվրը Քվեբեկում, Լուվրի թանգարանից (464000 այցելու)
2008 թվականին Մոնրեալի հրեա նկարիչները, համադրող՝ Էսթեր Տրեպանիե


== Տնօերններ ==
Ջոն Ռ. Պորտեր՝ 1993-2008
Էսթեր Տրեպանիե՝ 2008-2011
Լայն Ուելեթ՝ 2011-2018


== Ընտրյալ գործեր ==

		
		
		
		
		
		
		
		
		
		
		
		
		
		
		
		
		
		
		
		
		
		
		


== Տես նաև ==
Քվեբեկի թանգարանների ցանկ
Քվեբեկի մշակույթ


== Ծանոթագրություններ ==


== Արտաքին հղումներ ==
Պաշտոնական կայք
Մազուխ

Մազուխ, կաթնամսաբրդատու կոպտաբուրդ ոչխարների հնագույն ցեղ։
Ստեղծվել է Հայաստանում ժողովրդական սելեկցիայի միջոցով։ Տեղական ոչխարներից ամենախոշորն է. մաքիների կենդանի միջին զանգվածը մոտ 53 կգ, իսկ խոյերինը 85-90 կգ է։ Տարեկան միջին բրդատվությունը 1,3 - 1,5 կգ է։ Բուրդը գունավոր է և ցածրորակ, ունի քստամազի ու մեռած մազի բարձր տոկոս։ Պտղատվությունը ցածր է, զույգ ծնող մաքիների թիվը՝ 3-5%։ 
Տարածված է գերազանցապես Հայաստանում՝ Գեղարքունիքի, Կոտայքի, Արագածոտնի և Շիրակի մարզերում։ Մաքուր վիճակում չի բուծվում։ Բրդատվությունն ու բրդի որակը բարելավելու նպատակով 1937 թ.-ից տրամախաչվում է նրբագեղմ տարբեր ցեղերով։ 
Խորհրդային շրջանում, Երևանի անասնաբուծական-անասնաբուժական ինստիտուտի մանր եղջերավոր անասնապահության ամբիոնի աշխատակիցներն Աբովյանի շրջանում Մազուխի նրբագեղմ խառնացեղերի և կիսանրբագեղմ ցեղերի տրամախաչումից ստացել էին «Հայկական կորիդել» տիպը, որն ունի մսատվության լավագույն հատկանիշներ և բարձր բրդատվություն (մաքիների միջին բրդատվությունը մոտ 4,5 կգ է)։
Ջեսսի

Jessi (հանգըլ՝ 제시, դեկտեմբերի 17, 1988(1988-12-17), Նյու Յորք, Նյու Յորք, ԱՄՆ), նաև հայտնի է, որպես Jessica H.O., հարավկորե-ամերիկական երգչուհի, ռեփեր և YMC Entertainment լեյբլի Lucky J խմբի անդամ։ Նա ծնվել է Նյու Յորքում, մեծացել է Նյու Ջերսիում և 15 տարեկան հասակում տեղափոխվել Հարավային Կորեա։


== Կարիերա ==
2003 թվականին 15 տարեկան հասակում անցավ Doremi մեդիայի լսումները և տեղափոխվեց Հարավային Կորեա։ 2005 թվականին նա թողարկեց «Get Up» անունով իր առաջին ալբոմը։ 2006 թվականին մասնակցել է Uptown խմբի «Testimony» ալբոմի ձայնագրմանը։ 2009 թվականին Ջեսսին թողարկեց իր երկրորդ ալբոմը՝ «The Rebirth» անվանվամբ։ Այդ նույն տարվա ամռանը նա իր MySpace-ի հաշվից վիավորել է սոլո երգչուհի ԲոԱյին։ Որի պատճառով 5 տարի դուրս եկավ կորեական շոու բիզնեսից։
2013 թվականին նա հայտարարեց, որ շուտով կվերադառնա շոու բիզնես։
2014 թվականին 5 տարի դադարից հետո նա վերադարձավ, որպես Lucky J խմբի անդամ։ Խմբի մյուս անդամներն են J’Kyun-ը և J-Yo-ն։ Այդ տարում խումբը թողարկեց «Can You Hear Me?» սինգլը։ Դեկտեմբերի 31-ին Ջեսսին համագործակցեց Էյլիի և Sistar խմբի Հյոլինի հետ։ Տրիոն MBC Gayo Daejejeon հաղորդման ժամանակ կատարեց Bang Bang երգը, Ջեսսին կատարել է Նիքի Մինաժի բաժինը։
2015 թվականին Ջեսսին մասնակցել է Unpretty Rapstar հաղորդմանը։ Ջեսսին նաև համագործակցել է JYP-ի հետ՝ նկարահանվելով «Who’s Your Mama?» երգի տեսահոլովակում։ Նրան հրավիրում են բազմաթիվ հայտնի շոուների, ինչպիսիք են՝ «Վազոդ մարդ»-ը և «Երջանիկ միասին»-ը։ Սեպտեմբերի 15-ին թողարկել է «SSENUNNI» սինգլը։
2016 թվականին, որպես հյուր մասնակցել է «Խնդրում եմ, հոգ տար իմ սառնարանի մասին» հաղորդմանը, նրա հետ մասնակել է նաև երգչուհի Հյոնան։


== Սկավառակագրություն ==


=== Սինգլային ալբոմներ ===


=== Սինգլեր ===


=== Սաունդթրեքեր և խմբակային/սոլո ելույթներ ===


== Ֆիլմագրություն ==


=== Ռեալիթի և այլ շոուներ ===


== Ծանոթագրություններ ==


== Արտաքին հղումներ ==
Ջեսսի Ֆեյսբուքում
Ջեսսի Ինստագրամում
Պաժի կամուրջ

Պաժի կամուրջ (խորվ.՝ Paški most), Խորվաթիայի երկաթբետոնե կամուրջներից մեկն է, որը կապում է Պագ կղզին մայրցամաքի հետ։ Գտնվում է D106 պետական ճանապարհի վրա։ 1968 թվականի նոյեմբերի 17-ին հանձնարարվեց կառուցել կամուրջը։ կամրջի երկարությունը կազմում է 301 մետր, լայնությունը՝ 9 մետր, իսկ կամարի երկարությունը կազմում է 193 մետր։ Կամուրջը կառուցվել է «Mostogradnja» մի խումբ աշխատողների ընկերության կողմից ինժեներ Իլի Ստոյադինովայի ղեկավարությամբ։
Պատերազմների ժամանակ Խորվաթիայում Պագի կամուրջը դարձել է միակ երթուղին։ Պագի կամուրջը դարձել է Զադարի և Կենտրոնական Դալմատիայի հետ կապված միակ ճանապարհը, որը կապել է Խորվաթիայի մյուս կողմերին (Զադար-Պագ-Պրիզնա-Ժիգլեն)։ Կամրջով էին անցնում փախստականները, տեղափոխում էին զենք և սննդամթերք, որից կամուրջը ենթարվել է բազմաթիվ հարձակումների և ավիացիայի Հարավսլավական ժողովրդական բանակի կողմից։ Պատերազմից հետո կամուրջը ամբողջությամբ վերականգնվել է։


== Ծանոթագրություններ ==


== Արտաքին հղումներ ==
«Մեկ կամրջի պատմություն»։ Արխիվացված օրիգինալից 2012-05-27-ին։ Վերցված է 2017-11-04
Ֆլավի լը Մարտել

Ֆլավի լը Մարտել (ֆր.՝ Flavy-le-Martel), կոմունա Ֆրանսիայում, մտնում է Պիկարդիա մարզի կազմի մեջ։ Գավառը Էնան է։ Կոմունայի օկրուգը Սեն Կանտենն է։


== Բնակչություն ==
Կոմունայի բնակչությունը 2010 թվականին կազմել է 1636 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 993 մարդկանցից 703-ը տնտեսապես ակտիվ են եղել, 290-ը՝ պասիվ (ակտիվության ցուցանիշը` 70,8% է, 1999 թվականին՝ 63,6%)։ 703 ակտիվ բնակիչներից աշխատել են 604-ը (346 տղամարդ, 258 կին), գործազուրկ է եղել 99 մարդ (51 տղամարդ և 48 կին)։ 290 պասիվներից 71   հոգի եղել են աշակերտ կամ ուսանող, 96-ը՝ թոշակառու, 123 պասիվ են եղել այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Флави-ле-Мартель (ֆր.)
Զելբից (Վերին Ֆրանկոնիա)

Զելբից (գերմ.՝ Selbitz), կոմունա Գերմանիայում՝ Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4507 մարդ։ Զբաղեցնում է՝ 27,70 կմ² տարածք։ Պաշտոնական կոդ 09 4 75 171։


== Ծանոթագրություններ ==


== Արտաքին հղումներ ==
Պաշտոնական կայք
Առլ (շրջան)

Առլ (ֆր.՝ Arles), շրջան (ֆր.՝ Arrondissement) Ֆրանսիայի Պրովանս Ալպեր Լազուր ափ մարզում։ Շրջանի դեպարտամենտ՝ Բուշ դյու Ռոն։ Սուպրեֆեկտուրա՝ Առլ։ Շրջանի բնակչությունը 2006 թվականին կազմել է 192 034 մարդ։ Բնակչության խտությունը կազմում է 84 մարդ/կմ²։ Շրջանի տարածքը կազմում է 2284 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, Առլի շրջան (ֆր.)


== Ծանոթագրություններ ==
Վանեսա Բիկրոֆտ

Վանեսա Բիկրոֆտ (անգլ.՝ Vanessa Beecroft, ապրիլի 25, 1969(1969-04-25)[…], Ջենովա, Իտալիա), իտալացի նկարիչ, ժամանակակից կատարողական արվեստի ներկայացուցիչ։ Ստեղծագործում է պերֆորմանս ժանրում։ Նկարչուհին աշխատում է Ամերիկայի միացյալ նահանգներում։ Նրա աշխատանքներից շատերը ստեղծվել են պրոֆեսիոնալ մոդելների օգտագործման համար, երբեմն մերկ կամ գրեթե մերկ՝ կենդանի պատկերներ ցուցադրելու համար։
Մերկ մոդելներով ցուցադրությունները Բիկրոֆտին ճանաչում բերեցին։


== Ստեղծագործություններ ==
Բիկրոֆտի առաջին ցուցահանդեսը՝  VB01-ը անց է կացվել Միլանում, 1993 թվականին։ Հաջորդ տարի նրա ցուցադրությունները ներկայացվեցին Նյու Յորք Սիթիի Անդրեա Ռոզեն պատկերարահում, որն էլ Նյու Յորքյան առաջին ցուցահանդեսն էր։ Ավելի ուշ, 1994 թվականին Նյու Յորքի Լոնգ Այլնդ Սիթիում անցկացվեց նրա հերթական՝  VB08  ցուցահանդեսը։
2005 թվականին Բեռլինի Նոր ազգային պատկերասրահում VB55  ցուցադրությանը նկարչուհին ներկայացրել էր հարյուր կին մոդելների՝  երեք ժամ շարունակ կանգնած, բոլորն էլ միչև գոտկատեղը յուղաներկված, առանց հագուստի կամ նրանցից որոշները միայն կանացի բարակ նեյլոնե զուգագուլպաներով։
2005 թվականի հոկտեմբերին Վանեսա Բիկրոֆտը մի նոր ներկայացում է ցուցադրում  Փարիզի կենտրոնական Շանզ Էլիզե փողոցի Լուի Վիտոն (Louis Vuitton) ֆրանսիական նորաձևության տան բացման առթիվ։ Նույն իրադարձության համար՝  Լուի Վիտոն  պայուսակների հավաքածուների ցուցադրության ժամանակ, նա մոդելներին կանգնեցրեց պայուսակների կողքին։

2007 թվականին Վենետիկի Բիենալեյի 52-րդ տարելիցի կապակցությամբ, նա ներկայացրեց իր ամենատարածված քաղաքական ներկայացումը՝  VB61, «Դեռ մահացած։ Դարֆուրը դեռ հա՞մր է» խորագրով ցուցադրությունը։  Այն իրենից ներկայացնում էր երեսուն սուդանցի կանանց, ովքեր բերանքսիվայր պառկած էին սպիտակ կտավով ներկված գետնի վրա, ձևացնելով դիակներ՝ մեկը մյուսի վրա ընկած, որը նկարագրում էր Սուդանի Դարֆուր շրջանի ցեղասպանությունը։
Բիկրոֆտի սուդանցի երկվորյակների որդեգրման փորձի փաստը, որոնց նա ցանկանում էր արվեստի ցուցահանդեսներում որպես մոդել ներկայացնել, թեմա է հանդիսացել նոր զելանդացի ռեժիսոր Պիետրա Բրեթքելլի «The Art Star and the Sudanese Twins» («Արվեստի աստղն ու սուդանցի երկվորյակները») վավերագրական ֆիլմի համար, որն էլ ներկայացվել է Սուդանի կինոփառատոնում՝ Համաշխարհային վավերագրական կինոնկար մրցույթին։
2009 թվականի մարտին Միլանի Ժամանակակից արվեստի տաղավարում  ցուցադրվել է  Աֆրիկյան ներգաղթյալների «Վերջին ընթրիքը»։


== Անձնական ==
Սոցիոլոգ Գրեգ Դյուրքինի հետ իր ամուսնությունից նկարչուհին երկու որդի ունի։


== Ծանոթագրություններ ==
Մարգարետ Չեյզ Սմիթ

Մարգարետ Չեյզ Սմիթ (անգլ.՝ Margaret Chase Smith, դեկտեմբերի 14, 1897(1897-12-14)[…], Skowhegan, Մեն, ԱՄՆ - մայիսի 29, 1995(1995-05-29)[…], Skowhegan, Մեն, ԱՄՆ), ամերիկացի քաղաքական գործիչ, ներկայացրել է Մեն նահանգը Կոնգրեսի երկու պալատներում։


== Կենսագրություն ==


=== Մանկություն և երիտասարդություն ===
Մարգարեթ Մադելին Չեզը Ջորջ Էմերի Չեյզի և Քերրի Մյուրեյի դուստրն է։ Ավարտել է հայրենի Սկաուխիգան քաղաքի տարրական դպրոցը։ 1916-1917 թվականներին աշխատել է որպես ուսուցչի օգնական, ավելի ուշ աշխատել է հեռախոսային կայարանում, «Անկախ լրագրող» շաբաթաթերթում, ինչպես նաև եղել է քարտուղար։ Մարգարետն առաջին հրապարակային ելույթները սկսել է անցկացնել 1920-ական թվականներին՝ պաշտպանելով կանանց հավասար իրավունքները։


=== Քաղաքական կարիերա ===
1930 թվականին ամուսնացել է 21-ամյա հանրապետական քաղաքական գործիչ Քլայդ Սմիթի հետ, որը 1937 թվականի հունվարից ԱՄՆ Ներկայացուցիչների պալատում դարձել է Մեն նահանգի անդամ։ Մարգարեթ Չեյզ Սմիթն իր առաջին քաղաքական քայլերն արել է որպես իր ամուսնու խորհրդական։ 1940 թվականի ապրիլին ամուսնու վաղ մահվանից հետո նա զբաղեցրել է նրա պաշտոնը ԱՄՆ-ի խորհրդարանի առաջին պալատում։ Նրա համար ամրապնդվել է էմանսիպացված կնոջ վարկանիշը, որը Երկրորդ համաշխարհային պատերազմի ժամանակ պաշտպանել է ամերիկյան բանակի շահերը՝ աշխատելով ծովային գործերի կոմիտեում։
Ութ տարի անց, երբ Չեյս Սմիթը Ներկայացուցիչների պալատում էր, նա հաջողությամբ տեղ ստացավ ԱՄՆ Սենատում։ Երբ Չեյս Սմիթը Սենատ մտավ 1949 թվականի հունվարին, նա Կոնգրեսի պատմության մեջ առաջին կինն էր, որն ընտրվել էր երկու պալատներում։
Հանդես է եկել Մակկարտիզմի քաղաքականության դեմ։
Սենատոր Չեյզ Սմիթն իր պաշտոնավարման ընթացքում այցելել է աշխարհի 23 պետություն և հանդիպել այնպիսի քաղաքական գործիչների հետ, ինչպիսիք են Ուինսթոն Չերչիլը, Կոնրադ Ադենաուերը, Վյաչեսլավ Մոլոտովը, Շառլ դը Գոլը և այլն։ 1960 թվականին նա հաջողությամբ հանդես է եկել դեմոկրատ Լյուչիա Քորմյեի՝ Մեն նահանգի Ներկայացուցիչների պալատի անդամի դեմ՝ Սենատում տեղի համար։ Սա Սենատի պատմության մեջ երկու կանանց առաջին ընտրարշավն էր։ 1964 թվականին փորձել է նախագահական ընտրություններում առաջադրել իր թեկնածությունը հանրապետականների կողմից, սակայն այդպես էլ չի ստացել առաջադրվելու իրավունք։
Սենատում գտնվելու վերջին տարիներին Մարգարեթը համարվում էր Վիետնամի պատերազմի և Ռիչարդ Նիքսոնի քաղաքականության կողմնակից։
Մարգարետ Չեյզ Սմիթը վերընտրվել է երեք անգամ, Սենատում անցկացրել 24 տարի և լքել այն 1973 թվականի հունվարի 3-ին։


=== Վերջին տարիներ ===
Սենատի աշխատանքի ավարտից և քաղաքականությունից հեռանալուց հետո Մարգարեթը երեք տարի շարունակ դասախոսություններ է կարդացել ԱՄՆ համալսարաններում՝ որպես հրավիրված պրոֆեսոր։ Պարգևատրվել է առնվազն 95 պատվավոր աստիճանով, այդ թվում՝ Ռութգերսի համալսարանի իրավաբանական գիտությունների դոկտորի։ 1989 թվականի հուլիսին ԱՄՆ նախագահ Ջորջ Բուշը նրան հանձնեց ազատության համար նախատեսված նախագահական մեդալը։
Ամուսնու մահից հետո 1940 թվականին այլևս չի ամուսնացել։ Երեխաներ չուներ։
Մարգարետ Չեյզ Սմիթը մահացել է 1995 թվայկա մայիսին՝ 97 տարեկան հասակում, կարճ հիվանդությունից հետո։


== Ծանոթագրություններ ==
Կանտաուրովո

Կանտաուրովո (ռուս.՝ Кантаурово), գյուղ Ռուսաստանի Նիժնի Նովգորոդի մարզի Բորսկի շրջանի կազմում։
Բնակչությունը վերջին գրանցված տվյալներով կազմում էր 2500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուղատնտեսությունը Սերբիայում

Գյուղատնտեսությունը Սերբիայում տնտեսության ամենակարևոր ճյուղն է շարունակում մնալ։ Երկիրը տարեկան արտահանում է 12 միլիարդ եվրոյի գյուղմթերք։ Գյուղատնտեսական հողերի ընդհանուր մակերեսը կազմում է 6,12 միլիոն հեկտար։ Սերբիայի գյուղատնտեսական ամենամեծ շրջանը համարվում է հյուսիսը՝ Միջինդանուբյան դաշտավայրի բերրի հողային շրջանը, որտեղ գտնվում են Սավա, Դանուբ և Մորավա գետերը։ Այսօր գյուղատնտեսական աշխատանքներով է զբաղվում Սերբիայի բնակչության մեկ չորրորդը։


== Արտադրություն ==
Սերբիան արտադրում է գյուղատնտեսական զանանազան մթերք, որոնց մեջ առյուծի բաժինը հասնում է հացահատիկային մշակաբույսերին, մրգերին և բանջարեղենին։ Այս ամենը կազմում է համախառն ներքին արդյունքի զգալի մասը։ Սերբիան աշխարհի երկրորդ երկիրն է ազնվամորու (84 299 տոննա, առաջին տեղում Ռուսաստանն է) և սալորի (146 776  տոննա, առաջին տեղում է Չինաստանը) մշակմամբ։ Երկիրն արտադրում է նաև մեծ քանակությամբ եգիպտացորեն (6 158 120 տոննա, 32-րդն աշխարհում), ցորեն (2 095 400 տոննա, 35-րդ աշխարհում)։ Շաքարի ճակնդեղի (2 299 770 տոննա) քանակն ապահովում է սեփական պահանջարկը, նույնն է նաև արևածաղկի դեպքում (454 282 տոննա)։  180 000 տոննա շաքարավազ Սերբիան արտահանում է Եվրոպական Միություն։


== Գինիներ ==

Սերբիայում խաղողի այգիները զբաղեցնում են ավելի քան 70 000 հեկտար։ Տարեկան արտադրվում է մոտավորապես 425 000 տոննա խաղող։ Գինիների արտադրությամբ Սերբիան աշխարհի տասնհինգ մեծ երկրների շարքում է։
Ամենահայտնի գինիներից են համարվում՝ Belgrade Seedless, Prokupac, Sauvignon, "Italian Riesling", Cabernet, Chardonnay, White и Red Burgundy, Hamburg, Muscat, Afus Ali, Vranac, Tamjanka, Krstac, Smederevka և Dinka.


== Մրգեր ==
Սերբիայում մրգային ֆերմաները զբաղեցնում են 310 000 հեկտար։
2012 թվականի տվյալներով արտադրվել է.

խնձոր՝ 178 713 տոննա
խաղող՝ 263 419 տոննա
դեղձ՝ 53 894 տոննա
տանձ՝ 39 112 տոննա
սալոր՝ 391 485 տոննա
ազնվամորի՝ 70 320 տոննա
բալ՝ 74 656 տոննա


== Ընկերություններ ==
Fresh&Co՝ հյութեր արտադրող ընկերություն
Foodland՝ ավանդական մրգեր արտադրող ընկերություն
Nektar՝ մրգեր արտադրող ընկերություն
Malina Produkt (First Fruit)՝ մրգեր արտադրող ընկերություն
Mondi Foods (Mondi Serbia)՝ մրգեր արտադրող ընկերություն


== Տես նաև ==
Սերբական խոհանոց
Ֆրանկլին շրջան (Կանզաս)

Անվան այլ կիրառումների համար տե՛ս՝ Ֆրանկլին շրջան (այլ կիրառումներ)Ֆրանկլին շրջան (անգլ.՝ Franklin County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.487 կմ² է, բնակչությունը՝ 24.784 մարդ (2000 թ. տվյալներով)։ Շրջկենտրոնն է Օտտավա բնակավայրը։ Կազմավորվել է 1855 թ.։
Կուզմինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԿուզմինոԿուզմինո (ռուս.՝ Кузьмино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6397) 1991 BJ

(6397) 1991 BJ, աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 17-ին Ցուտոմու Հիոկիի և Շուջի Հայակավայի կողմից Օկուտամայում։
Միջին հեռավորությունը Արեգակից կազմում է 2,349124 ա. մ., առավելագույնը մոտենում է 2,2774 ա. մ. հեռավորության վրա և հեռանում 2,4209 ա. մ.։ Արեգակի շուրջ մեկ ամբողջական պտույտ է կատարում 1315,1 երկրային օրվա ընթացքում, իր ուղեծրով շարժվելով միջինում 0,273744 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6397) 1991 BJ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նեմերչե (այլ կիրառումներ)

Նեմերչե, կարող է վերաբերել՝

Նեմերչե - ավան, Ուկրաինայի Վիննիցայի մարզի Մուրովանիե Կուրիլովցիի շրջանում
Նեմերչե - գյուղ, Ուկրաինայի Վիննիցայի մարզի Մուրովանիե Կուրիլովցիի շրջանում
Վոլյա (գյուղ, Թելմանովսկի շրջան)

Անվան այլ կիրառումների համար տե՛ս՝ ՎոլյաՎոլյա (ուկրաիներեն՝ Воля), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Վոլյա գյուղում բնակվում էր 103 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պտոզ (վերին կոպ)

Վերին կոպի պտոզ, բլեֆարոպտոզ (հուն․՝  πτῶσις, անկում, իջեցում), մեկ կամ երկու վերին կոպերի մասնակի կամ լրիվ իջեցումն է։ Ստորին կոպի իջեցումը կամ թուլությունը կոչվում է էկտրոպիոն կամ ստորին կոպի արտաշրջում։ Երեխաների մոտ պտոզը կարող է պատճառ հանդիսանալ ամբլիոպիայի (տեսողության վատացում, որը պայմանավորված չէ որևէ կառուցվածքային փոփոխություններով, այլ միայն ֆունկցիոնալ խանգարումների հետևանք է և չի ուղղվում ակնոցների կամ ոսպնյակների օգնությամբ) զարգացման համար։


== Պատճառներ ==
Պտոզն ախտանիշ է և կարող առաջանալ տարբեր պատճառներից, տարբեր հիվանդությունների ժամանակ․

Բնածին պտոզ․ բնածին պտոզն առաջանում է վերին կոպը բարձրացնելու համար պատասխանատու մկանների թուլության կամ ոչ նորմալ զարգացման հետևանքով։ Այն սովորաբար ժառանգական է և միակողմանի։ Վերին կոպի հեմանգիոման նույնպես կարող է բնածին պտոզի պատճառ հանդիսանալ։ Ստորին ծնոտի շարժման և թարթելու (ծամելու-թարթելու) համախտանիշի (Մարկուս-Գանի համախտանիշ, անգլ.՝ Marcus Gunn) դեպքում ևս դիտվում է բնածին պտոզ։
Վնասվածքային պտոզ․ կոպը բարձրացնող մկանի կամ նրա ջլի վնասումը, որն առաջացնում է կոպի իջեցում։
Լուծանքային (պարալիտիկ) պտոզ․ Կոպը բարձրացնող մկանը նյարդավորող նյարդի վնասվածքի դեպքում (ակնաշարժ նյարդ) նույնպես առաջանում է պտոզ։ Քանի որ այս նյարդը նյարդավորում է նաև ակնագունդը շարժող մկանները, այս դեպքում դիտվում է նաև պարալիտիկ շլություն։
Սիմպաթիկ պտոզ․ Պարանոցային սիմպաթիկ հանգույցի վնասման դեպքում ևս դիտվում է պտոզ, որը լինում է չափավոր արտահայտված, քանի որ մկանի նյարդավորումն ամբողջությամբ չի բացակայում։


== Ծանոթագրություններ ==
Բերեզնիկի (գյուղ, Գագինսկի շրջան)

Անվան այլ կիրառումների համար տե՛ս՝ ԲերեզնիկիԲերեզնիկի (ռուս.՝ Березники), գյուղ Ռուսաստանի Նիժնի Նովգորոդի մարզի Գագինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուստ-Տիմ

Ուստ-Տիմ (ռուս.՝ Усть-Тым), գյուղ Ռուսաստանի Տոմսկի մարզի Կարգասոկսկի շրջանի կազմում։
Բնակչությունը 2012 թվականին գրանցված տվյալներով կազմում էր 441 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայկ Կարապետյան (երաժիշտ)

Հայկ Կարոյի Կարապետյան (մարտի 16, 1992(1992-03-16), Երևան, Հայաստան), հայ երաժիշտ, դուդուկահար, «Գողթ» նախագծի հիմնադիր տնօրեն։


== Կենսագրություն ==
Հայկ Կարապետյանը ծնվել է 1992 թվականի մարտի 16-ին, Երևանում։ 11 տարեկան հասակից սկսել է նվագել շվի, ապա դուդուկ, զուռնա, պկու, բլուլ, երկփողանի պարկապզուկ և ազգային այլ նվագարաններ։
2008-2012 թվականներին սովորել է Երևանի Կոմիտասի անվան պետական կոնսերվատորիայի շվիի բաժնում։ 2010 թվականից նվագել է Նորայր Քարտաշյանի «Van Project» խմբում և համագործակցել «Play Back» պրոդյուսերական կենտրոնի հիմնադիր Նարեկ Պետրոսյանի հետ։ 2011 թվականին հիմնել է «Room 118» էթնո-ջազ-ռոք խումբը, որի նպատակն է դուրս բերել ազգային նվագարանները էթնիկ ձևաչափից։
Հայկ Կարապետյանը մասնակցել է տարբեր տարածաշրջանային մրցույթների, փառատոների, հեռուստանախագծերի և դարձել մրցանակակիր։ 2012-2014 թվականներին ծառայելէ Հայաստանի զինված ուժերում։ 2014 թվականին հիմնել է «Գողթ» նախագիծը, որի կազմում ազգային փողային նվագարաններ են, թավջութակ, դաշնամուր, հարվածային գործիքներ և թառ։ 2015 թվականին թողարկել է «After our Era» իր առաջին սոլո-ալբոմը, որում ներկայացված են ժողովրդական և հեղինակային, ինչպես նաև իր հեղինակած ստեղծագործությունները։ Բոլոր ստեղծագործությունները ներկայացված են ազգային նվագարաններով։ Նույն թվականին ձևավորվել է նաև «Զուռնաչիներ» նախագիծը։
Համերգներով հանդես է եկել Կորեայում, Չինաստանում, Ռուսաստանում, Գերմանիայում։


== Սկավառակագրություն ==
«After Our Era»
«The City of Inspirations»


== Ծանոթագրություններ ==
Պալատական մզկիթ (Բաքու)

Պալատական մզկիթը (ադրբ.՝ Saray məscidi), XV դարի մզկիթ է, որը մտնում է Շիրվանշահերի ապարանքների կազմի մեջ Բաքվում։


== Ճարտարապետություն ==
Մզկիթի հատակագիծը ուղղանկյունային է։ Ունի մեծ սրահ, ոչ այնքան մեծ կանանց համար նախատեսված աղոթարան և ծառայողական սենյակներ։


== Արտաքին հղումներ ==
Լ. Ս. Բրետանցկի, Բ. Վ. Վեյմարն։ Պատմություն և արվեստ:Ադրբեջանական արվեստ
Նիկոլաևսկոե (այլ կիրառումներ)

Նիկոլաևսկոե, կարող է վերաբերել՝


== Ուկրաինայի բնակավայրեր ==
Նիկոլաևսկոե - գյուղ, Ուկրաինայի Նիկոլաևի մարզի Ժովտնևի շրջանում
Նիկոլաևսկոե - գյուղ, Ուկրաինայի Սումիի մարզի Ռոմնիի շրջանում


== Ռուսաստանի բնակավայրեր ==
Նիկոլաևսկոե - գյուղ Ռուսաստանի Սմոլենսկի մարզի Գլինկովսկի շրջանի կազմում։
Նիկոլաևսկոե - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Չորախ

Չորախ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 52 կմ հյուսիս-արևմուտք։


== Պատմություն ==
Գյուղն ավերվել, իսկ բնակիչները թուրքերի կողմից  բռնությամբ տեղահանվել և կոտորվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 25 տուն՝ 220 հայ բնակչով։


== Տնտեսություն ==
Բնակչության հիմնական զբաղմունքը երկարգործություն, անասնապահությունն ու արհեստներն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Զըվարթ երամով դուք եկաք ինձ մոտ...

«Զըվարթ երամով դուք եկաք ինձ մոտ...», Հովհաննես Թումանյանի բանաստեղծություններից՝ գրված 1920 թվականին։


== Պատմություն ==
Հովհաննես Թումանյանն այս բանաստեղծությունը գրել է 1920 թվականին։ Թումանյանի ընտանեկան արխիվում պահվում է հեղինակի աղջկա՝ Թամար Թումանյանի ալբոմը ու դրա մեջ էլ՝ ինքնագիրը։
Եղիշե Չարենցի անվան գրականության և արվեստի թանգարան Թումանյանի ֆոնդում (№ 86) է պահվում մեկ այլ սևագիր-ինքնագիր։
Առաջին անգամ սույն բանաստեղծությունը տպագրվել է 1924 թվականին «Նորք» հանդեսում (№ 4, էջ 63), այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 548)։
Հովհաննես Թումանյանի երկերի լիակատար ժողովածուի 1-ին հատորում արտատպվել է «Ա» ինքնագրից։


== Ծանոթագրություններ ==
Թայնինգ

Թայնինգ (գերմ.՝ Schwifting), կոմունա Գերմանիայի Բավարիա երկրամասում։
Ենթարկվում է Վերին Բավարիա ինքնավար համայնքին Գտնվում է Լեխի Լանդսբերգի վարչական շրջանի ենթակայության տակ։ Բնակչությունը ՝ 911 մարդ է (2010 թվականի դեկտեմբերի 31–ի տվյալներով։ Զբաղեցնում է 8,70 կմ² տարածք։ Պաշտոնական կոդ՝ 09 1 81 142։


== Ծանոթագրություններ ==
Խոշակունիք

Խոշակունիք, նաև Խաչկաշեն, Խոշկաշեն (այժմ կոչվում է՝ ադրբ.՝ Xoşkeşin - Խոշքեշին), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։


== Ծանոթագրություններ ==